[{"text_idx": "#000003", "text": "Jaak Prints: lavastaja nimetus tekitab minus aukartust"}, {"text_idx": "#000004", "text": "Na\u0308itleja ja lavastaja Jaak Prints avas \"Plekktrummi\" saates lavakunstikooli 31. lennu diplomilavastuse \"Tiit Pagu\" loomingulist protsessi ja selle teose seost ta\u0308naste tudengitega."}, {"text_idx": "#000005", "text": "A\u0308sja Linnateatris va\u0308lja tulnud \"Tiit Pagu\" on Jaak Printsi ja Ku\u0308lli Teetamme juhendatava 31. lennu esimene diplomilavastus. Po\u0303hjus, miks Printsi just see teos intrigeeris, peitub selle Jaan Krossi esikteose postuumselt ilmumises, aga ka oma sisu sobivuses tudengitega. \"See on u\u0308he inimese kujunemise lugu. Kui vo\u0303tta arvesse asjaolu, et seda kirjutanud autor oli ka sel ajal omadega kujunemisfaasis, et kas kirjanikutee vo\u0303iks olla tema tee, ja kui mo\u0303elda tudengitele, kes seda esitavad, nad ju samamoodi on alles oma tee alguses,\" ra\u0308a\u0308kis Prints, kelle so\u0303nul on teelahkmel vo\u0303i kujunemisfaasis olemine inimesele kindlasti va\u0308ga stressirohke hetk, ent ta po\u0303leb sel momendil ko\u0303rge leegiga."}, {"text_idx": "#000007", "text": "Prints so\u0303nas, et selle lavastuse puhul on u\u0308heks peategelaseks tekst \u2013 kuidas Kross seda komponeeris, olles ise sellest ilmselt vaimustuses. \"On teada seigad, et ta on seda teatud ajahetkedel ette lugenud inimestele. Selline eneseteostuse ajahetk, kus inimene alles otsib ennast, aga kui ta on otsingul, siis teostab end va\u0308ga pu\u0308hendunult. Ja muidugi see so\u0303nama\u0308ng!\" ra\u0308a\u0308kis na\u0308itleja."}, {"text_idx": "#000008", "text": "\"Tiit Pagu\" tegevus toimub tormilisel 1940. aasta esimesel poolel ning so\u0303da Ukrainas on Printsi so\u0303nul to\u0303stnud teose su\u0308ndmustiku tegijate jaoks tugevasse konteksti. \"Noored, kes samal pa\u0308eval olid vabariigi aastapa\u0308eva kontserdiga seotud, lugesid enne hommikust la\u0308bima\u0308ngu uudiseid ja olid ehmunud, nagu me ko\u0303ik. Nende jaoks oli sealt mingi va\u0308ga tugev seos loodud,\" so\u0303nas Prints."}, {"text_idx": "#000009", "text": "\"Tiit Pagu\" on Jaak Printsi nn esimene ta\u0308ismahus lavastus. Lavakunstikooli lavastaja magistrio\u0303ppes sai ta teha to\u0308o\u0308d gu\u0308mnaasiuminoortega Nukuteatri noortestuudios, u\u0308htlasi on ta lavastanud vabariigi aastapa\u0308eva kontserti ja Jazzkaare \"Saja lugu\". \"Ma arvan, et need teadmised ja kogemused olen omandanud, olles na\u0308itlejana prooviprotsessis ja vaadates teisi lavastajaid to\u0308o\u0308tamas,\" ra\u0308a\u0308kis Prints, kelles enda so\u0303nul tekitab lavastaja nimetus aukartust. \"Varem sain vabandada, et ma olen kursuse juhendaja, see on to\u0308o\u0308 noortega ja pedagoogika, ning enda jaoks selle taha peituda,\" to\u0303des ta."}, {"text_idx": "#000012", "text": "U\u0308he teadliku na\u0308itleja omadusteks on teadvustamine, mis ajahetkel ta kus viibib ja mis materjaliga tegeleb. Selle juurde ka\u0308ib Printsi so\u0303nul ka peegeldus vo\u0303i refleksioon iseendale oma vo\u0303imetest ja neile ka kaine pilguga otsa vaatamine. \"U\u0308ks vo\u0303o\u0303rso\u0303na, mida ma tihti sellises kontekstis armastan kasutada, on adekvaatsus. Seda kursust on selles vaimus ko\u0303ik see aeg veetud, et kui on va\u0308iksem etu\u0308u\u0308d, siis selle esitamise juurde kuulub ka arutelu, tagasiside, refleksioon, mida kaaslased na\u0308gid, mida o\u0303ppejo\u0303ud na\u0308gid, ja selle u\u0308le mo\u0303tisklemine. Arusaamine, et me ei ra\u0308a\u0308gi inimesest, vaid tema to\u0308o\u0308st, me arutame loomingu u\u0308le. Ja me peegeldame ja sellest on vo\u0303tta sellel inimesel kaasa,\" so\u0303nas na\u0308itleja."}, {"text_idx": "#000013", "text": "Kriitika vastuvo\u0303tmine on seega Printsi so\u0303nul oluline, isegi siis, kui sellega on keeruline no\u0303ustuda. See oli ka u\u0308ks printsiip, milles NO99 teatrit luues kokku lepiti \u2013 u\u0308ksteisega ra\u0308a\u0308gitakse ja arutatakse. \"Alguses hea lihtne \u2013 lepime kokku ja teeme, aga kui see asi ka\u0308tte jo\u0303uab ja kolleeg u\u0308tleb sulle mingi kainestava asja, siis sel hetkel vo\u0303ib olla valus seda taluda. Aga lo\u0303puks saad aru, et tal on o\u0303igus. See on ha\u0308sti tervistatav.\""}, {"text_idx": "#000014", "text": "\"Seda kursust on selles vaimus ko\u0303ik see aeg veetud, et kui on va\u0308iksem etu\u0308u\u0308d, siis selle esitamise juurde kuulub ka arutelu, tagasiside, refleksioon, mida kaaslased na\u0308gid, mida o\u0303ppejo\u0303ud na\u0308gid, ja selle u\u0308le mo\u0303tisklemine.\""}, {"text_idx": "#000015", "text": "Prints ro\u0303hutas, et teater peaks lavakunstikooli o\u0303ppes olema mitmekesine ja tudengile pakkuma erinevaid lavastajaid, loojaid ja loomisviise. \"Ma pu\u0308u\u0308an enda kursusel ka tuua erinevaid lavastajaid kursuse juurde, et na\u0308idata noorele, et see po\u0303ld on va\u0308ga lai,\" so\u0303nas Prints, kelle enda kujunemisaastad ja\u0308id aega, mil Linnateater oli oma o\u0303itsengufaasis ning Prints to\u0303ukus na\u0308iteks Elmo Nu\u0308ganeni, Jaanus Rohumaa ja Adolf S\u030capiro lavastustest."}, {"text_idx": "#000016", "text": "Enda puhul kartis Prints noore na\u0308itlejana mandumist ja seega la\u0308ks teatrikooli tagasi magistrantuuri. Koolikontekstis on see tema so\u0303nul lihtne, sest pedagoogide kaitsva tiiva all on na\u0308itlejal vo\u0303imalik ohutult areneda, kuid omapa\u0308i olles vo\u0303ib Printsi so\u0303nul olla keeruline end arenguvo\u0303imelisena hoida. Teisalt koosneb teater isiksustest, kes saavad kaasa tuua positiivseid muutusi. \"Mingites printsiipides me oleme kokku leppinud ja na\u0308eme kunstitegemise viise sarnaselt, so\u0303nastame mingid otsingud, eetika- ja distsipliiniku\u0308simused ja sellest la\u0308htuvalt oleme no\u0303udlikud enda ja teiste suhtes, et saaksime seda koosloomet viljeleda.\""}, {"text_idx": "#000017", "text": "Lavakoolist on Prints kaasa vo\u0303tnud pu\u0308hendumise vajalikkuse ja mo\u0303testamise. Pu\u0308hendumine on tema so\u0303nul ka andumine ja endast millegi vo\u0303i kellegi nimel a\u0308ra andmine. \"La\u0308bi selle teadvustad enda va\u0308iksust ja millegi suurema olemasolu. Seal on nii palju ta\u0308hendusva\u0308lju ja u\u0308llast, aga ma arvan, et see on ko\u0303igi meiega, kes me oleme mingil eluetapil mingi to\u0308o\u0308lo\u0303iguga kokku puutudes ennast sinna sisse pannud. Missugune on ro\u0303o\u0303m, kui sa oled pikalt vo\u0303i su\u0308venenult millegagi tegelenud, mis on see tagasisaamine, rahulolu sellest, ro\u0303o\u0303m oma tehtust,\" so\u0303nas Prints ja lisas, et meie ko\u0303igi jaoks olulised asjad su\u0308nnivad siis, kui mingi seltskond vo\u0303tab hoolitseda ja pu\u0308henduda."}, {"text_idx": "#000018", "text": "Teisalt tunnistas ta, et ko\u0303ik, mida me elus teeme, on ohverdus. Suurim ohver Printsi jaoks on olnud see, et ta pole loonud perekonda. \"See on ka ilmselt mingi hirm lapsepo\u0303lvest vo\u0303i oma vanemaid ko\u0303rvalt vaadates, et kuidas on vo\u0303imalik end jaotada nii, et ma teostan end oma to\u0308o\u0308s ja loomingus ja samas kogen ka pereo\u0303nne,\" ra\u0308a\u0308kis na\u0308itleja. Enda varal on ta tundnud hirmu, et teda on u\u0308ks ja ko\u0303igele pole vo\u0303imalik sada protsenti anda. \"Ma ise ei tule toime selle su\u0308damevaluga, kui ma tean, et ma tahaksin kuskile anda rohkem kui ma praegu saan anda ja seeto\u0303ttu see kannatab. Vo\u0303tsin selle austusva\u0308a\u0308rse otsuse vastu, et vedada seda kursust ja enda peas elan ma neli aastat nende inimeste nimel.\""}, {"text_idx": "#000019", "text": "Teatav ta\u0308iuseiha on Printsi teatrito\u0308o\u0308s pidevalt saatnud, ent ta mo\u0308o\u0308nab, et liiga palju head pole kunagi kasulik. \"See on suur oskus, kuidas panna endale na\u0308pp peale ja saada aru, et vo\u0303iks tagasi to\u0303mmata. Perfektsionismis pole midagi halba, aga on kohad, kus tuleb endale aru anda, kas seda nii totaalselt pakkuda ja no\u0303uda,\" so\u0303nas Prints. Vahel vaatab ta enda so\u0303nul imetlusega mo\u0303nd kolleegi, kes suudab olla prii mingitest takistustest, mis Printsi jaoks tihtilugu no\u0303uab suurt pingutust. \"Mind vo\u0303ib-olla kammitseb see, et ma kardan midagi lo\u0303hkuda ja seeto\u0303ttu hoian ennast ja hoian asju.\""}, {"text_idx": "#000020", "text": "\"See on ka ilmselt mingi hirm lapsepo\u0303lvest vo\u0303i oma vanemaid ko\u0303rvalt vaadates, et kuidas on vo\u0303imalik end jaotada nii, et ma teostan end oma to\u0308o\u0308s ja loomingus ja samas kogen ka pereo\u0303nne.\""}, {"text_idx": "#000021", "text": "Korra on Jaak Prints teatri oma elus ja\u0308tnud, kui ta suundus NO99-st juhtima FC Flora jalgpalliklubi. Toona tundis ta, et peab teatrisse tegema vahe sisse ning astus va\u0308lja ka teatriliidust ja na\u0308itlejate liidust. \"Sain aru, et sellist samalaadset gruppi nagu NO99, kuhu ma saaksin kuuluda, Eestimaal ei ole ja tundsin, et teeksin raha teenimiseks pigem midagi muud,\" u\u0308tles Prints. Kui Aivar Pohlak Printsile toona u\u0308tles, et ta on nagu ra\u0308ndur, mo\u0303testas Prints seda nii, et elu ongi ra\u0308nnak ja me ko\u0303ik oleme ra\u0308ndurid, kes kuhugi teel. \"Praegu on tee mind jalgpalliklubist tagasi teatrikooli viinud ja see on minu tee.\""}, {"text_idx": "#000022", "text": "Olles ise keeletundlik inimene ja mo\u0303nda aega ka Tartu U\u0308likoolis eesti filoloogiat o\u0303ppinud, peab Prints arutelusid eesti keele korralduse ja arengute u\u0308le va\u0308ga oluliseks. Osalt on siin tema so\u0303nul probleemiks kommunikatsioon probleemi ka\u0308sitlemisel, teisalt segadus terminoloogiaga. \"Kirjakeel on ikkagi normide kogum ja sellel baseerub ka meie riigi valitsemine, asjaajamine, kultuurilised ku\u0308simused. Kui laseme siin ko\u0303ik vabaks, siis vo\u0303ib juhtuda, et see pudeneb meil ka\u0308est ja meie riigipidamine kukub laiali,\" u\u0308tles Prints."}, {"text_idx": "#000023", "text": "U\u0308hisosa nii \"Tiit Pagu\" peategelase, lavakunstikooli tudengite ja laiemalt selle generatsiooni vahel on Printsi so\u0303nul huvi maailmas toimuva vastu ning pu\u0308u\u0308dmine aru saada probleemide tekkepo\u0303hjustest. \"Kuna meie koolihoone asub Toompeal ja kursuse aega on ja\u0308a\u0308nud mitmed meeleavaldused, siis nemad on vo\u0303tnud hetke, ka\u0308inud vahetundide ajast koosolekuid ja\u0308lgimas. Pu\u0308u\u0308des mo\u0303ista ja aru saada, teha ta\u0308helepanekuid \u2013 ja mitte halvustavaid \u2013, vaid pu\u0308u\u0308des aru saada, et mis need tekkemehhanismid on,\" so\u0303nas ta."}, {"text_idx": "#000024", "text": "Prints on ka ise u\u0308hiskondlike liikumiste kommenteerijana aktiivselt u\u0308les astunud. Enda so\u0303nul on teda ka\u0308ivitanud ebao\u0303iglustunne. \"Terav taju selle koha pealt, kui kuskil tahetakse kellelegi liiga teha. Praeguses ajas on need debatid looduse osas, et kuidas me ka\u0308ime u\u0308mber metsaga. Need on teemad, mis teevad haiget,\" to\u0303des ta. Oluline on inimestega ra\u0308a\u0308kida ja suhelda, et mo\u0303ista nende hirme, muresid ja maailmavaadet. \"La\u0308bi selle tekivad mustrid ja sa mo\u0303istad, miks ta nii mo\u0303tleb vo\u0303i tunneb\""}, {"text_idx": "#000025", "text": "Neil teemadel tekkis Printsil a\u0308ratundmine ka \"Tiit Pagu\" naistegelase Loga, kes on teistsuguste maailmavaadetega noor inimene. \"Mul tuli meelde seik ajast, kui parajasti olid presidendivalimised tulemas ja kandidaatideks Toomas Hendrik Ilves ja Arnold Ru\u0308u\u0308tel. Meie aktsiooniks NO teatriga oli sa\u0308rkidele kirjutatud lause: \"Ma ei tunne kedagi, kes tunneks kedagi, kes valiks Ru\u0308u\u0308tlit\". See polnud isegi ku\u0308simus, kas Ilves vo\u0303i Ru\u0308u\u0308tel, vaid et Ru\u0308u\u0308tlit toetas rahvaliit, kelle taga olid vennad Reiljanid ning samal ajal oli meedias juba u\u0308leval maadevahetuse lugu,\" meenutas Prints. Teatritrupp ka\u0308is koos isegi kohtuprotsessi ja\u0308lgimas ja Prints ma\u0308letab ha\u0308sti, kuidas sai hiljem Estonia teatri ees koos teiste ho\u0303ikajatega oma meelsust va\u0308ljendada ning milline sisemine keemia teda sel hetkel valdas. \"Iga asi omal ajal, see ka\u0308ib ka kaasas mingisuguse ealise kujunemisega.\""}, {"text_idx": "#000028", "text": "\"Plekktrummi\" ku\u0308laline on tuleval na\u0308dalal Tiina Lokk"}, {"text_idx": "#000029", "text": "Kaisa Ling: mida vanemaks saan, seda rohkem mo\u0303tlen, miks laulmine ja muusika"}, {"text_idx": "#000032", "text": "\"Plekktrummi\" ku\u0308laline on tuleval na\u0308dalal Jaak Prints"}, {"text_idx": "#000033", "text": "Arne Merilai: isegi kui kirjandus kahvatub vo\u0303i marginaliseerub, ei kao poeetika kuskile"}, {"text_idx": "#000034", "text": "\"Plekktrummi\" ku\u0308laline on tuleval na\u0308dalal Arne Merilai"}, {"text_idx": "#000035", "text": "Liina Olmaru: pedagoogika on esmaja\u0308rjekorras suhe o\u0303pilastega"}, {"text_idx": "#000036", "text": "\"Plekktrummi\" ku\u0308laline on tuleval na\u0308dalal Liina Olmaru"}, {"text_idx": "#000039", "text": "Korn avaldas lu\u0308hialbumi \"Requiem Mass\""}, {"text_idx": "#000040", "text": "Helen Sildna: Eesti muusika prestiiz\u030ci to\u0303stmine on meie ko\u0303igi u\u0308lesanne"}, {"text_idx": "#000041", "text": "Maiduk avaldas koos Gogdogiga videosingli \"Ta\u0308navate kuningad\""}, {"text_idx": "#000048", "text": "Mirtel Pohla: ma ra\u0308a\u0308gin laval alati iseendast"}, {"text_idx": "#000050", "text": "Arvustus. \"Unistaja\": kaks teokarpi kapseldunud inimest"}, {"text_idx": "#000051", "text": "Leslie Laasner: Eurovisioonil vo\u0303id vo\u0303ita endale ka publiku, kellel puudub maitse"}, {"text_idx": "#000052", "text": "Kaisa Ling loovisikute muredest: tunnen tihti, et minu to\u0308o\u0308 on ebavajalik"}, {"text_idx": "#000053", "text": "Priit Strandberg \"Kirsiaiast\": mo\u0303ne teise inimese traagika vo\u0303ib tohutult naerma ajada"}, {"text_idx": "#000058", "text": "Otse neljapa\u0308eval kell 11: muuseumi aastaauhindade konverents"}, {"text_idx": "#000059", "text": "Edetabel. Aasta parimad albumid 2022"}, {"text_idx": "#000060", "text": "Aasta parimad albumid 2022. Isiklikud edetabelid"}, {"text_idx": "#000061", "text": "U\u0308levaade. Aasta parimad lood 2022"}, {"text_idx": "#000063", "text": "Arvustus. Panfilovi hu\u0308pnotiseeriv teena\u0308itaja alateadvusesse"}, {"text_idx": "#000066", "text": "Galerii: Vanemuine saatis aasta a\u0308ra traditsioonilise aastalo\u0303puballiga"}, {"text_idx": "#000067", "text": "Galerii: Riho Sibula a\u0308rasaatmine Jaani kirikus"}, {"text_idx": "#000068", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]